અમેરિકાની ટેનિસ ખેલાડી સેરેના વિલિયમ્સે યુએસ ઓપનના ફાઇનલમાં એન્ટ્રી મેળવી લીધી છે. તે ૨૪મો ગ્રાન્ડસ્લેમ રેકોર્ડ જીતવાથી માત્ર એક પગલું દૂર છે. ફાઇનલમાં સેરેનાની ટક્કર જાપાનની ખેલાડી નિઓમી ઓસાકા સાથે થશે. જે યુએસ ઓપનમાં ફાઇનલમાં પહોંચનારી જાપાનની પ્રથમ ખેલાડી છે. ગત વર્ષે મા બન્યા બાદ પણ સેરેના એટલી જ ફિટ છે અને દમદાર પર્ફોર્મન્સ આપી રહી છે. વિમ્બલ્ડન ફાઇનલ સુધી પહોંચેલી સેરેનાએ યુએસ ઓપનના ફાઇનલમાં એન્ટ્રી લેવા માટે હરીફ ખેલાડી સેવાસ્તોવાને ૬-૩, ૬-૦થી પરાજય આપ્યો હતો. બીજી તરફ જાપાનની ઓસાકાએ સેમિફાઇનલમાં હરીફ ખેલાડી મેડિસન કિજને ૬-૨,૬-૪થી પરાજય આપ્યો હતો. હવે તેની ટક્કર સેરેના સાથે થશે.